21. Feburar 2007  S'Grosi hät mer hüt s'Blase und s'Pfiffe biibracht.  Ich chan etz z.B. wänn s'Ässe no zheiss isch blase damits abchüelt, chan id Hundepfiffe blase und zwar so dasses tönt und ich chan d'Vögeli nah mache ;-)    22. Februar 2007  Viellicht chani das au scho sit längerem, aber s'Mami häts erscht jetzt gmerkt: Ich chan usem Röhrli trinke!  Wo mir s'Mami letscht mal äs Röhrli is Muul gschteckt hät, isch eifach nüt passiert. Hüt bim Poschte hät sie äs  Multivitaminsäftli kauft und mir wieder s'Röhrli is Muul tah und ich han trunke und trunke und trunke - als het ich nie öppis anders gmacht!